22.11.2022
MT
Il-Ġurnal Uffiċjali tal-Unjoni Ewropea
L 302/81
3.3.5.
Jekk jiġi deċiż li ssir radjazzjoni fuq in-naħa ta’ wara tal-vettura, il-punt ta’ referenza għandu jkun stabbilit kif imsemmi fil-paragrafi minn 3.3.1. sa 3.3.4 hawn fuq.
Imbagħad, il-vettura għandha tiġi installata tħares ’il bogħod mill-antenna u titqiegħed bħallikieku kienet imdawra orizzontalment 180 grad madwar il-punt taċċentru tagħha, jiġifieri, b’tali mod li d-distanza mill-antenna sal-eqreb parti tal-karozzerija esterna tal-vettura tibqa’ l-istess.
Dan jintwera fl-Illustrazzjoni 3 tal-Appendiċi 1 ta’ dan l-anness.
4.
Rekwiżiti tat-test
4.1.
Il-medda ta’ frekwenzi, il-ħinijiet tal-esponiment, il-polarizzazzjoni.
Il-vettura għandha tiġi esposta għal radjazzjoni elettromanjetika fil-meded ta’ frekwenzi bejn 20 u 2000 MHz f’polarizzazzjoni vertikali.
Il-modulazzjoni tas-sinjal għat-test għandha tkun:
(a) AM (modulazzjoni tal-amplitudni), b’modulazzjoni ta’ 1 kHz u fond tal-modulazzjoni ta’ 80 fil-mija filmedda ta’ frekwenzi bejn 20 u 800 MHz; u (b) PM (modulazzjoni pulsanti), t = 577 μs, perjodu ta’ 4600 μs fil-medda ta’ frekwenzi bejn 800 u 2000 MHz.
Jekk ma jkunx miftiehem mod ieħor bejn is-Servizz Tekniku u l-manifattur tal-vettura.
Id-daqs tal-intervalli bejn il-frekwenzi u l-ħin tal-esponiment għandhom jintgħażlu skont l-ISO 11451-1.
4.1.1.
Is-Servizz Tekniku għandu jwettaq it-test bl-intervalli speċifikati fl-ISO 11451-1 tul il-medda kollha ta’ frek­ wenzi bejn 20 u 2000 MHz.
Minflok, jekk il-manifattur jipprovdi kejl għad-data għall-banda sħiħa ta’ frekwenzi minn laboratorju tat-testijiet akkreditat għall-partijiet applikabbli tal-ISO 17025 u rikonoxxut mill-Awtorità tal-Approvazzjoni tat-Tip, isServizz Tekniku jista’ jagħżel numru mnaqqas ta’ frekwenzi karatteristiċi fil-medda, eż. 27, 45, 65, 90, 120, 150, 190, 230, 280, 380, 450, 600, 750, 900, 1300 u 1800 MHz biex jikkonferma li l-vettura tissodisfa rrekwiżiti ta’ dan l-anness.
Jekk vettura ma tgħaddix mit-test definit f’dan l-anness, hija għandha tiġi vverifikata bħala li ma għaddietx taħt il-kundizzjonijiet tat-test rilevanti u mhux bħala riżultat tal-ġenerazzjoni ta’ kampijiet mhux ikkontrollati.
5.
Ġenerazzjoni tal-qawwa tal-kamp meħtieġa
5.1.
Metodoloġija tat-test
5.1.1.
Il-metodu ta’ sostituzzjoni skont l-ISO 11451-1 għandu jintuża biex jistabbilixxi l-kundizzjonijiet tal-kamp tattest.
5.1.2.
Kalibrazzjoni Għat-TLS għandha tintuża sonda tal-kamp fil-punt ta’ referenza tal-vettura.
Għall-antenni għandhom jintużaw erba’ sondi tal-kamp fil-linja ta’ referenza tal-vettura.